Foto: REUTERS Slovakiya poytaxti Bratislavada prezident saylovlarining g‘olibi Zuzana Chaputova inauguratsiyasi bo‘lib o‘tib, u yangi lavozimga kirishishidan oldin qasamyod keltirdi. Chaputova Andrey Kiska o‘rnini egalladi. Sharqiy Yevropaning ushbu davlatini ilk bor ayol kishi boshqaradi. Chaputova saylovlarning 2-bosqichi natijalariga ko‘ra g‘olib bo‘lgan, unga Yevrokomissiya rahbari o‘rinbosari Marosh Shefchovich raqiblik qilgan. Yangi prezident Yevropa tomon yo‘nalishni saqlab qolishga va korrupsiyaga qarshi kurashish uchun bor kuchini sarflashga va’da bergan.